钦定古今图书集成/明伦汇编/氏族典/第511卷 > 《廖用贤尚友录》 > 乐京
## 钦定古今图书集成/明伦汇编/氏族典/第511卷 > 《廖用贤尚友录》 > 乐京

按《宋史张问传》：“乐京，荆南人。为布衣时，乡里称其行
义，事母至孝。妻张氏家绝，挟女弟自随，京未尝见其
面，为嫁之。嘉祐初，为湖阳、赤水二县令。神宗求言，京
上疏以畏天保民为请。知长葛县，助役法行，京言不
便，不肯治县事。诏夺著作佐郎，以承议郎致仕。元祐
初，召赴阙，不至，终于家。”